CELEX: 62021TN0486
Language: bg
Date: 2021-08-03 00:00:00
Title: Дело T-486/21: Иск, предявен на 3 август 2021 г. — OE (*)/Комисия

18.10.2021   
               
               
                  BG
               
               
                  Официален вестник на Европейския съюз
               
               
                  C 422/19
               
            
         Иск, предявен на 3 август 2021 г. —  OE (*1)/Комисия
         (Дело T-486/21)
         (2021/C 422/26)
         Език на производството: френски
         
            Страни
         
         
            Ищец: OE (*1) (представител: G. Hervet, avocat)
         
            Ответник: Европейска комисия
         
            Искания
         
         Ищецът иска от Общия съд:
         като основно искане,
         
                     —
                  
                  
                     да обяви за незаконосъобразен член 71 от Правилника, на който се основава решението на органа по назначаването от 5 май 2021 г.,
                  
               при условията на субсидиарност,
         
                     —
                  
                  
                     да обяви за недействително решението на органа по назначаването от 5 май 2021 г.,
                  
               а впоследствие,
         
                     —
                  
                  
                     да осъди Европейската комисия да заплати на  OE (*1) сумата от 51,89 EUR за възстановяване на професионални разходи,
                  
               
                     —
                  
                  
                     да задължи Европейската комисия да предостави на  OE (*1) достъп до интернет за професионални нужди по който и да е начин при всички хипотези на дистанционна работа, каквито биха възникнали,
                  
               
                     —
                  
                  
                     да осъди Европейската комисия да заплати на  OE (*1) сумата от 10 000 EUR за различните претърпени щети,
                  
               
                     —
                  
                  
                     да осъди Европейската комисия да заплати съдебните разноски.
                  
               
            Основания и основни доводи
         
         Ищецът изтъква три основания в подкрепа на своя иск.
         
                     1.
                  
                  
                     Първото основание, което е главно, е изведено от възражението за незаконосъобразност на член 71 от Правилника за длъжностните лица на Европейския съюз (наричан по-нататък „Правилникът“) и, при условията на евентуалност — от недействителността на решението на органа по назначаването (наричан по-нататък „ОН“) от 5 май 2021 г. с оглед на несъответствието на това решение със съдебната практика относно член 71 от Правилника. Също така в подкрепа на това основание ищецът посочва незачитането на принципа за полагане на грижа и принципа на добра администрация, както и дискриминационния характер на решението на ОН.
                  
               
                     2.
                  
                  
                     Второто основание в подкрепа на искането за предоставяне на достъп до интернет за професионални нужди е изведено от нарушение на член 7 от Хартата на основните права на Европейския съюз.
                  
               
                     3.
                  
                  
                     Третото основание в подкрепа на искането за обезщетяване на претърпените щети е изведено от незаконосъобразното поведение на Комисията, което е от естество да ангажира извъндоговорната отговорност на Съюза.
                  
               
            (*1)  Информацията е заличена или заменена в съответствие с правната рамка относно личните данни и/или поверителността.